Úrad vlády SR						  Na rokovanie vlády SR
Sekcia hospodárskej politiky					  dňa 3.7.2002
									  k číslu: 4834/2002
									  k bodu: 13

S t a n o v i s k o

k Návrhu na vyňatie NsP Topoľčany, NsP Partizánske a  NsP Sobrance                  zo Zoznamu rozpočtových organizácií a  príspevkových organizácií schváleného uznesením vlády SR č.364 zo dňa 10.apríla 2002 na transformáciu na neziskové organizácie poskytujúce všeobecne prospešné služby

I.

Materiál iniciatívne predkladá minister zdravotníctva. Obsahuje návrh                     na vyňatie jednotlivých zdravotníckych zariadení z uvedeného zoznamu rozpočtových a  príspevkových organizácií. Tento návrh vyplýva z  požiadaviek riaditeľov jednotlivých zdravotníckych zariadení, resp. samosprávy príslušných miest a  obcí, v  ktorých reagovali na zmeny v  situácii spomínaných zdravotníckych zariadeniach (odstúpenie jednotlivých záujemcov, ekonomické vplyvy).

II.

Materiál bol predložený na medzirezortné pripomienkové konanie. Uplatnené pripomienky obsahovali len upozornenia na štylistické chyby. 

III.

Návrh je podložený veľmi stručnou a nedostatočnou informáciou                           o  príčinách, pre ktoré sa odporúča vyňať uvedené zdravotnícke zariadenia                zo zoznamu budúcich neziskových organizácií poskytujúcich všeobecne prospešné služby, a ktorý bol len v apríli t.r. predložený na schválenie vláde SR.

Porada ekonomických ministrov vlády SR predložený materiál neprerokovala.

S prihliadnutím na uvedené odporúčame, aby vláda navrhované uznesenie prijala na základe výsledku rozpravy.

Bratislava 28. 6. 2002